শুক্রবার মাধ্যমিকের ফলপ্রকাশ, কোথায় দেখা যাবে রেজাল্ট দেখুন

কলকাতা: আগামিকাল শুক্রবার মাধ্যমিকের ফল (WB Madhyamik Result 2025) প্রকাশিত হতে চলেছে। পরীক্ষা শেষ হওয়ার ৭০ দিনের মাথায় প্রকাশ হতে চলেছে মাধ্যমিকের ফলাফল। শুক্রবার ২ মে সকাল ৯টায় আনুষ্ঠানিকভাবে মধ্যশিক্ষা পর্ষদের সভাপতি এ বছরের মাধ্যমিকের ফল ঘোষণা করবেন। মেধাতালিকাও প্রকাশ করা হবে। ফল ঘোষণার পর পর্ষদ থেকে স্কুলে স্কুলে পৌঁছবে রেজাল্ট। সেখানে ফলাফল জানতে পারবেন পরীক্ষার্থীরা।

মধ্যশিক্ষা পর্ষদের তরফে জানানো হয়েছে, প্রথমে সাংবাদিক বৈঠক করে আনুষ্ঠানিকভাবে মাধ্যমিকের ফলপ্রকাশ করা হবে। সাংবাদিক বৈঠকে মেধাতালিকায় কারা কারা ঠাঁই পেয়েছে, কত শতাংশ পড়ুয়া পাশ করেছে, কে বা কারা প্রথম হয়েছে, সেই সংক্রান্ত যাবতীয় তথ্য জানানো হবে। তারপর সকাল ৯ টা ৪৫ মিনিট থেকে অনলাইনে মাধ্যমিকের রেজাল্ট দেখা যাবে। মধ্যশিক্ষা পর্ষদ আরও জানিয়েছে পর্ষদের ওফিসিয়াল অ্যাকাউন্টে মাধ্যমিক পরীক্ষার ফলাফল প্রকাশ করা হবে। ওয়েবসাইট দুটি হল-wbresults.nic.in / wbbse.wb.gov.in থেকে ফলাফল জানতে পারবেন। ওয়েবসাইটে ফল জানাতে হলে প্রথম পর্ষদের ওয়েবসাইটে যেতে হবে। তারপর রেজিস্ট্রেশন নম্বর ও জন্মতারিখ দিয়ে লগইন করতে হবে। তাতেই জানা যাবে ফলাফল। উল্লেখ্য, এবছর গত ১০ ফেব্রুয়ারি শুরু হয়েছিল মাধ্যমিক পরীক্ষা। পরীক্ষা শেষ হয় গত ২২ ফেব্রুয়ারি। মাধ্যমিক পরীক্ষার্থীর সংখ্যা ছিল এবার ৯ লক্ষ ৮৪ হাজার ৮৯৪, যা গত বছরের তুলনায় ৬২ হাজারেরও বেশি।

আরও পড়ুন: ফের শহরে অগ্নিকাণ্ড!

অন্য খবর দেখুন